Ανδρέας Κούρος

Ο Ανδρέας Κούρος ήταν Ελληνοκύπριος πολιτικός και εκπαιδευτικός. Διετέλεσε Υπουργός Παιδείας της Κύπρου.

 Βιογραφικά στοιχεία 
Ο Ανδρέας Κούρος γεννήθηκε στη Βασίλεια στις 6 Νοεμβρίου 1918. Φοίτησε στο Παγκύπριο Γυμνάσιο. Στη συνέχεια σπούδασε στο Διδασκαλικό Κολλέγιο. Ακολούθως σπούδασε στο Πανεπιστήμιο της Οξφόρδης όπου έλαβε Δίπλωμα Παιδαγωγικών, στο Πανεπιστήμιο του Λονδίνου (Β.Α., Μ.Α., Δόκτωρ της Φιλοσοφίας και Ακαδημαϊκό Δίπλωμα Παιδαγωγικών) και στο Διεθνές Ινστιτούτο Εκπαιδευτικού Προγραμματισμού Παρισίων (Δίπλωμα Εκπαιδευτικού Προγραμματισμού).

Την περίοδο 1944-1953 εργάστηκε ως δάσκαλος, την περίοδο 1953-1959 ως επιθεωρητής στοιχειώδους εκπαιδεύσεως, την περίοδο 1959-1961 ως γενικός επιθεωρητής στοιχειώδους εκπαιδεύσεως, την περίοδο 1961-1968 ως τμηματάρχης στοιχειώδους εκπαιδεύσεως, την περίοδο 1968-1970 ως υπεύθυνος προγραμματισμού της εκπαιδεύσεως και την περίοδο 1970-1972 ως διευθυντής εκπαιδεύσεως. Την περίοδο 1975-1980 εργάστηκε στη Διεθνή Τράπεζα Ανασυγκρότησης και Ανάπτυξης ως ειδικός επί θεμάτων εκπαίδευσης.

Ο Ανδρέας Κούρος ήταν αδελφός του πρώην Υφυπουργού παρά τω Προέδρω, Παντελή Κούρου. Απεβίωσε στις 2 Οκτωβρίου 2017 στην Ουάσινγκτον.

Ήταν νυμφευμένος με τη Σόνια, το γένος Αρσενίου Κοσκαριάν, και είχε δύο κόρες.

Πολιτική διαδρομή
Στις 16 Ιουνίου 1972 διορίστηκε Υπουργός Παιδείας στην Κυβέρνηση Αρχιεπισκόπου Μακαρίου Γ΄ 1968. Παρέμεινε στη θέση αυτή και στη Κυβέρνηση Αρχιεπισκόπου Μακαρίου Γ΄ 1973, ως τις 15 Ιουλίου 1974, ημέρα του πραξικοπήματος.

 Συγγραφικό έργο 
Ο Ανδρέας Κούρος είχε εκδώσει τα παιδαγωγικά έργα:

 Ἡ  Ἑλληνοχριστιανική Παράδοσις 
 Αἱ Ρίζαι τῆς Ἐκπαιδευτικῆς μας Παραδόσεως 
 Education in Cyprus under the British Administration 
 Παιδαγωγικαί Μελέται εἰς Κυπριακήν Ἐκπαίδευσιν καί ἀλλαχοῦ

 Παραπομπές 

 Πηγές 

΄

|-

Κατηγορία:Κύπριοι εκπαιδευτικοί
Κατηγορία:Υπουργοί Παιδείας (Κύπρος)
Κατηγορία:Κυβέρνηση Αρχιεπισκόπου Μακαρίου Γ΄ 1968
Κατηγορία:Κυβέρνηση Αρχιεπισκόπου Μακαρίου Γ΄ 1973